ຈີນພະຍາຍາມ ເສີມສ້າງອິດທິພົນ ໃນລາວ ໂດຍການໃຫ້ເງິນ ຊ່ວຍເຫລືອ ແກ່ລາວ 5,280 ຕື້ກີບ
ການຊ່ວຍເຫລືອໃນມູນຄ່າ 5,280 ຕື້ກີບ ທີ່ລັດຖະບານຈີນ ໄດ້ຕົກລົງໃຫ້ແກ່ລັດຖະບານລາວ ມີຂຶ້ນໃນໂອກາດ ທີ່ ປະທານປະເທດຈີນ ສີ ຈິ້ນຜິງ ເດີນທາງຢ້ຽມຢາມ ລາວ ໃນເດືນພະຈິກ 2017 ຜ່ານມາ.
ລັດຖະບານຈີນໃຫ້ການຊ່ວຍເຫລືອລາວ 4 ຕື້ຢວນ ສໍາລັບນໍາໃຊ້ເຂົ້າໃນການ ພັດທະນາດ້ານການສຶກສາ ແລະການເປັນຢູ່ຂອງປະຊາຊົນລາວ ບັນດາເຜົ່າ ໃຫ້ດີຂຶ້ນນັບມື້ ທ່ານຫວັງ ເວີນທຽນ ເອກຄະລັດຖະທູດ ສປ ຈີນປະຈໍາ ສປປ ລາວ ຖະແຫລງຢືນ ຢັນວ່າ ການຊ່ວຍເຫລືອໃນມູນຄ່າ 4 ຕື້ຢວນ ຫລື 5,280 ຕື້ກີບ ທີ່ລັດຖະບານຈີນ ໄດ້ຕົກລົງໃຫ້ແກ່ລັດຖະບານລາວ ມີຂຶ້ນໃນໂອກາດທີ່ປະທານປະເທດຈີນ ສີ ຈິ້ນຜິງ ເດີນທາງຢ້ຽມຢາມ ສ ປປປ ລາວ ຢ່າງເປັນທາງການ ເມື່ອເດືນພະຈິກ 2017 ທີ່ ຜ່ານມາ ຊຶ່ງປັດຈຸບັນ ທາງການຈີນກໍາລັງປະສານງານຢ່າງໃກ້ສິດກັບບັນດາພາກ ສ່ວນຕ່າງໆ ທີ່ກ່ຽວຂ້ອງຂອງທາງການລາວ ເພື່ອຈະໄດ້ລົງມືຈັດຕັ້ງປະຕິບັດພາກ ຕົວຈິງຕະຫລອດປີ 2018 ນີ້ ການຊ່ວຍເຫລືອດັ່ງກ່າວນີ້ ແມ່ນແນໃສ່ການພັດທະນາ ເພື່ອຍົກລະດັບຄຸນນະພາບຊີ ວິດ ແລະການເປັນຢູ່ຂອງປະຊາຊົນລາວບັນດາເຜົ່າໃຫ້ດີຂຶ້ນດ້ວຍການພັດທະນາໃນ ຂົງເຂດການສຶກສາ, ສາທາລະນະສຸກ, ເທັກໂນໂລຈີ, ການຄ້າ, ແລະການກໍ່ສ້າງຊັບພະ ຍາກອນມະນຸດ ທີ່ປະກອບມີ 8 ໂຄງການໃຫຍ່ດ້ວຍກັນ ເຊັ່ນໂຄງການ 100 ບ້ານຕ້ອງ ມີນໍ້າປະປາ, 100 ບ້ານຕ້ອງມີໄຟຟ້າ, 100 ບ້ານຕ້ອງມີສຸກສາລາ, 100 ບ້ານຕ້ອງມີລະ ບົບ Digital, ໂຄງການສຶກສາທາງໄກ, ໂຄງການສຶກສາອົບຮົມບຸກຄະລາກອນສະເພາະ ດ້ານ ເພື່ອປົກປັກຮັກສາສິ່ງແວດລ້ອມ ທໍາມະຊາດ, ໂຄງການຍົກລະດັບຄະນນຸພາບ ການຮຽນ-ການສອນຂອງຄູຊົນນະບົດ ແລະໂຄງການສ້າງເວທີໃນ Internet ເພື່ອຊ່ວຍ ຊາວກະສິກອນໃນຊົນນະບົດ ທັງໃນດ້ານການຜະລິດ-ການຕະຫລາດ ແລະການສົ່ງສິນຄ້າ ທ່ານຫວັງ ເວີນ ທຽນຢືນຢັນວ່າການຈັດຕັ້ງປະຕິບັດບັນດາໂຄງການພັດທະນາຕ່າງໆ ໃນລາວດ້ວຍການຊ່ວຍເຫລືອດ້ານງົບປະມານ ແລະເທັກນິກຈາກຈີນດັ່ງກ່າວ ຖືເປັນ ການຢັ້ງຢືນໃຫ້ເຫັນເຖິງການເປັນຫຸ້ນສ່ວນ ຍຸດທະສາດການພັວພັນຮ່ວມມືຮອບດ້ານ ລະຫວ່າງລາວ-ຈີນໄດ້ຢ່າງຊັດເຈນ ໂດຍລັດຖະບານຈີນຍັງຈະສືບຕໍ່ໃຫ້ການຊ່ວຍເຫລືອ ແກ່ລັດຖະບານລາວ ກໍຄືປະຊາຊົນລາວບັນດາເຜົ່າ ຕະຫລອດໄປອີກດ້ວຍ ເພາະວ່າ ຖືເປັນພາກສ່ວນສໍາຄັນໃນການຮ່ວມມືລະຫວ່າງລາວ-ຈີນໃນ ແຜນການນຶ່ງແລວທາງ -ນຶ່ງເສັ້ນທາງ (One Belt-One Road) ທີ່ລິເລີ້ມໂດຍປະທານປະເທດຈີນ ສີ ຈິ້ນຜິງ ຊຶ່ງພັກແລະລັດຖະບານລາວຢືນຢັນຢ່າງຄັກແນ່ແລ້ວວ່າຈະໃຫ້ການຮ່ວມມື ແລະສະໜັບ ສະໜຸນແຜນການດັ່ງກ່າວນີ້ຢ່າງສຸດກໍາລັງ ທັງນີ້ທາງການລາວກັບຈີນໄດ້ຈັດກອງປະຊຸມເວທີປຶກສາຫາລືການຮ່ວມມືໃນແຜນການ ນຶ່ງແລວທາງ-ນຶ່ງເສັ້ນທາງຮ່ວມກັນຄັ້ງທຳອິດ ໃນເດືອນກຸມພາ 2018 ທີ່ຜ່ານມາຢູ່ທີ່ ນະຄອນວຽງຈັນ ໂດຍມີຜູ້ຕາງໜ້າ ຂອງທັງສອງຝ່າຍເຂົ້າຮ່ວມຫລາຍກວ່າ 600 ຄົນ ເພື່ອຜັນຂະຫຍາຍການຮ່ວມມືຫຸ້ນສ່ວນຍຸດທະສາດການພັດທະນາຮອບດ້ານ ລະຫວ່າງ ລາວ-ຈີນ ເຂົ້າໃນແຜນການຢ່າງເປັນຮູບປະທຳ ທັງນີ້ ທ່ານສະເຫລີມໄຊ ກົມມະສິດ ລັດຖະມົນຕີວ່າການຕ່າງປະເທດ ຢືນຢັນວ່າແຜນ ການນຶ່ງແລວທາງ-ນຶ່ງເສັ້ນທາງ ຈະສົ່ງຜົນດີຕໍ່ແຜນການພັດທະນາລາວໃຫ້ເປັນສູນ ກາງການເຊື່ອມຕໍ່ດ້ານຄົມມະນາຄົມ-ຂົນສົ່ງໃນລຸ່ມນ້ຳຂອງ ແລະອາຊຽນໃນອະນາຄົດ ໂດຍສະເພາະແມ່ນການກໍ່ສ້າງທາງລົດໄຟ ທີ່ເຊື່ອມຕໍ່ຈາກຈີນມາລາວ ທີ່ກຳລັງດຳ ເນີນການກໍ່ສ້າງຢູ່ໃນປັດຈຸບັນ ຖືເປັນສິ່ງທີ່ຮັບປະກັນວ່າ ສປປ ລາວ ໄດ້ເຂົ້າໄປເປັນ ສ່ວນນຶ່ງໃນແຜນການນຶ່ງແລວທາງ-ນຶ່ງເສັ້ນທາງຂອງຈີນ ຢ່າງເຕັມຕົວແລ້ວ ຊຶ່ງໃນ ປັດຈຸບັນ ກໍຄືລະຍະຂອງການຜັນຂະຫຍາຍບັນດາຂໍ້ຕົກລົງຕ່າງໆ ລະຫວ່າງລາວ- ຈີນໄປສູ່ການຈັດຕັ້ງປະຕິບັດທີ່ເປັນຮູບປະທໍາ ດັ່ງທີ່ທ່ານສະເຫລີມໄຊໄດ້ໃຫ້ການ ຢືນຢັນວ່າ ທາງການລາວກັບຈີນ ໄດ້ລົງນາມໃນຂໍ້ຕົກລົງເຖິງ 17 ສະບັບໃນໂອກາດທີ່ທ່ານສີ ຈິ້ນ ຜິງ ເດີນທາງມາຢ້ຽມຢາມ ສປປ ລາວ ໃນເດືອນພະຈິກ 2017 ຊຶ່ງທ່ານວໍຣະສັກ ມະຫັດ ທະໂນບົນ ອາຈານປະຈໍາຄະນະລັດຖະສາດ ຈຸລາລົງກອນມະຫາວິທະຍາໄລ ມອງວ່າ ເປັນການເສີມສ້າງອິດທິພົນຂອງຈີນໃນລາວຜ່ານການເປັນຫຸ້ນສ່ວນຍຸດທະສາດການພັດ ທະນາຮອບດ້ານ ລະຫວ່າງລາວ-ຈີນ ດັ່ງຈະເຫັນໄດ້ຈາກຂໍ້ຕົກລົງວ່າດ້ວຍການສ້າງ ແລວເສດຖະກິດລາວ-ຈີນ ການພັດທະນາເທັກໂນໂລຈີຂໍ້ມູນ-ຂ່າວສານໃນດ້ານວິທະ ຍາສາດ, ຊັບພະຍາກອນນ້ຳ, ກະສິກໍາຢ່າງຄົບວົງຈອນ, ການພັດທະນາຊັບພະຍາກອນ ມະນຸດ, ອຸດສາຫະກໍາການຄ້າ, ການເປັນຄູ່ຮ່ວມຍຸດທະສາດໃນດ້ານພະລັງງານ ແລະ ໂຄງການກໍ່ສ້າງທາງດ່ວນນະຄອນວຽງຈັນ-ບໍ່ເຕັນ ເປັນຕົ້ນ